Програма за работата на Съвета за защита на интелектуалната собственост на първото заседание за  2018 г.

	
	                              Теми
	                                           Задачи

	1.
	Представяне на изработена от индустрията на създателите и разпространителите на радио- и телевизионни програми методология за провеждане на национално проучване за измерване на броя на абонатите на пазара на разпространение на радио-и телевизионни програми на дребно и интернет.


	Запознаване с целите и историята на проекта в контекста на влиянието на практиките по недобросъвестно оповестяване на броя на абонатите на платена телевизия върху създателите на съдържание и авторско-правната индустрия като цяло.
Обсъждане на примери и оценка на ефекта при използването на такова изследване при провеждането на регулаторна политика в сектора.

Оценка на възможността за получаване на институционална подкрепа за използването на данните от проучването за 2018 г. в анализите и оценките на държавните институции, в т.ч. независимите регулаторни органи.

	2.
	Представяне на технологично решение за осъществяване на дистанционен мониторинг при разпространението на телевизионното съдържание
	Разговор относно пазарния контекст на пиратско разпространение на телевизионни програми и възможностите на публично-частното партньорство за преодоляването на пазарните дефекти в тази сфера.

На тази база ще се търси положителната оценка на Съвета относно потенциала на предложеното технологично решение да изпълни поставената задача.

При подкрепа, ще бъде обсъдена възможността за създаване на работна група, в рамките на която да се изготвят предложения за промени в законодателството.

	3. 
	Повишаване на ефективността в противодействието  на нарушенията на Закона за авторското право и сродните му права при предприятията, разпространяващи телевизионни програми
	Координация на длъжностните лица от Комисията за регулиране на съобщенията, Съвета за електронни медии и Министерството на културата при осъществяване на техните контролни и административнонаказателни правомощия по Закона за електронните съобщения, Закона за радиото и телевизията и Закона за авторското право и сродните му права.

	4. 
	Разни
	


